Stik Diane

Stik Diane ialah sejenis masakan daripada Amerika Syarikat yang merupakan bifstik (hirisan tebal daging lembu) yang digoreng tohor dengan sos yang diperbuat daripada minyak daging tersebut dan rempah atau herba. Ia biasanya dihidangkan di restoran, dan diflambékan. Pada sekitar 1950-an dan 1960-an, ia dianggap sebagai masakan Eropah klasik, dan sejak itu, ia kini dipanggil sejenis masakan retro..

Asal-usul 
"Stik Diane" tidak berasal daripada masakan asli Perancis, dan mungkin dicipta pada abad ke-20 di New York untuk hidangan flambée (tableside-flambéed dishes) yang popular dahulu. Nama 'Diane', dewi pemburu Rumawi, digunakan untuk pelbagai makanan yang menggunakan haiwan buruan, tetapi "stik Diane daging rusa" yang wujud pada tahun 1914, walaupun ia disaute dan diflambé, bersos dan dihiasi dengan buah, tidak seperti resipi stik Diane, jadi ia tidak diketahui jika ada wujud pun kaitan.

Menjelang 1940-an, stik Diane ialah hidangan biasa dalam menu-menu restoran yang mengenali Café Society, termasuklah restoran-restoran di Drake Hotel dan Sherry-Netherland dan restoran The Colony, dan mungkin itulah asalnya. Ia sering diberinamakan kepada Jurumasak Beniamino Schiavon, 'Nino of the Drake'.

Penyediaan 
Stik Diane adalah hampir sama seperti steak au poivre. Stik tersebut dipotong atau ditumbuk sehingga nipis supaya masak dengan cepat. Ia dibubuh garam dan lada, cepat-cepat ditumis dengan mentega, dan dibiarkan berehat. Sejenis sos dibuat menggunakan minyak dan segala yang ada dalam kuali dan ditambahkan, contohnya, mentega, cendawan, mustard, bawang merah, krim, trufel, kaldu daging, sos stik A1, atau sos Worcestershire. Sos itu kemudian diflambékan dengan brandi, syeri, atau wainMadeira, lalu dicurahkan pada stik tersebut.

Lihat juga 

 Senarai masakan stik

Rujukan 

Hidangan lembu